《听早蝉歌》
唐代·耿湋

蝉鸣兮夕曛，声和兮夏云。白日兮将短，秋意兮已满。

乍悲鸣兮欲长。犹嘶涩兮多断。风萧萧兮转清，

韵嘒嘒兮初成。依婆娑之古树，思辽落之荒城。

闲院支颐，深林倚策，犹惆怅而无语，鬓星星而已白。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。